**Asemakaavoitus**

Maankäyttöpalvelut laatii asemakaavoja ja asemakaavan muutoksia. Ne ovat kartalla esitettyjä, maankäyttöä ohjaavia suunnitelmia, joihin liittyy kaavaselostus.  
  
Asemakaavoissa ja kaavan muutoksissa osoitetaan esimerkiksi, mihin käyttöön tarkoitettuja ja miten suuria rakennuksia eri tonteille voidaan rakentaa sekä mitä alueita varataan katuja ja muita liikennetarpeita varten sekä puisto- ja virkistysaluetarkoituksiin. Asemakaavakartan lisäksi laaditaan yleensä havainnepiirros, joka selventää kaavan tarkoitusta.